**Vakok és Gyengénlátók Közép-Magyarországi Regionális Egyesülete  
14. hírlevél**

**Kérjük, 2016-ban is segítse a Vakok és Gyengénlátók Közép-Magyarországi Regionális Egyesületének munkáját adója 1%-ának felajánlásával!   
Adószámunk: 18185030-1-42   
Bankszámlaszámunk: 10409015-90147559   
  
Köszönjük támogatását.**

**Tartalom**

[1. Meghívó](http://freemail.hu/mail/index.fm#1.hir)  
[2. A DULATE meghívója](http://freemail.hu/mail/index.fm#2.hir)  
[3. Tervezgetős klubnap Cegléden](http://freemail.hu/mail/index.fm#3.hir)  
[4. Önt is várják a békásmegyeri klubban](http://freemail.hu/mail/index.fm#4.hir)  
[5. Porcelán kiállításra látogatunk](http://freemail.hu/mail/index.fm#5.hir)  
[6. Középpontban a költészet](http://freemail.hu/mail/index.fm#6.hir)  
[7. Klubnapi beszámoló - március](http://freemail.hu/mail/index.fm#7.hir)  
[8. Louis Braille Támogató Szolgálat](http://freemail.hu/mail/index.fm#8.hir)  
[9. A Láthatár bolt ajánlatai](http://freemail.hu/mail/index.fm#9.hir)  
[10. HANG/SZOBOR/HANG](http://freemail.hu/mail/index.fm#10.hir)  
[11. Apró hírek – program morzsák](http://freemail.hu/mail/index.fm#11.hir)

**1. Meghívó**

A Vakok és Gyengénlátók Közép-Magyarországi Regionális Egyesülete (VGYKE) 2016. április 22-én 9 órai kezdettel tartja éves közgyűlését, melyre szeretettel várjuk minden kedves tagtársunkat.   
  
Helyszín: a Vakok Általános Iskolájának Nádor terme (1146 Budapest, Ajtósi Dürer sor 39.)   
  
Meghívott vendégeink:

* Karácsony Gergely, Budapest Főváros Zugló polgármestere,
* Vakok Általános Iskolája igazgató,
* Gyengénlátók Általános Iskolája igazgató,
* Földesi Erzsébet a FESZT elnöke.

Napirend:   
1. Elnöki köszöntő (Fodor Ágnes elnök)   
2. A felügyelő bizottság 2015. évi jelentésének Megismerése és elfogadása (Dr. Erdélyiné Szabó Gyöngyi F. B. elnök)   
3. A 2015. évi közhasznúsági jelentés megismerése és elfogadása (Fodor Ágnes)   
4. Az egyesület 2016. évi tagdíjának meghatározása (javaslat: 1500 Ft., kedvezményes tagdíj 600 Ft.)   
5. Az Egyesület 2016. évi költségvetésének elfogadása (Fodor Ágnes elnök)   
6. Az egyesületi alapszabály egyes rendelkezéseinek módosítása   
7. Egyéb információk, hozzászólások, javaslatok   
8. Ebéd az iskola éttermében.   
  
A közgyűlés szünetében a Láthatár segédeszközboltunk árukínálatát a helyszínen megismerhetik és kedvezményesen vásárolhatnak!   
  
A VGYKE közgyűlésén rendkívül kedvezményes masszázsbérlet vásárolható 5+1 alkalmas 6000 Ft, mely felhasználható az egyesület frissítő és gyógymasszázs szolgáltató egységeiben!   
  
Amennyiben a közgyűlés 9 órakor nem határozatképes, úgy azt az egyesületi alapszabály IV. fejezet 1/8. pontjában leírtak szerint 30 perccel később a jelenlévő tagság létszámától függetlenül megtartjuk.   
  
A közgyűlésen való részvételt regisztráció előzi meg, ezért valamennyi tagtársunkat kérjük, feltétlenül hozza magával tagsági könyvét!   
A regisztrációnál a közhasznúsági jelentés nagyított betűs és Braille írásos változata átvehető, illetve az egyesület első negyedévi elektronikus hírlevelének nyomtatott változata.   
  
Kérjük, tiszteljen meg bennünket megjelenésével! Önt és családját, kísérőjét is nagy szeretettel várjuk! Részvételére feltétlenül számítunk!   
  
Budapest, 2016. március 10.   
  
Fodor Ágnes   
Elnök

**2. A DULATE meghívója**

A DUNAKANYARI LÁTÁSSÉRÜLTEK EGYESÜLETE nevében, szeretettel meghívlak az Egyesület KÖZGYŰLÉSÉRE   
  
Időpont : 2016. április 16. (szombat) 14 óra   
Helyszín: Madách Imre Művelődési Központ, Kamaraterem   
(2600 Vác dr. Csányi László krt. 63.)   
  
NAPIRENDI PONTOK:

* Elnöki köszöntő
* A Felügyelő Bizottság 2015. évről szóló jelentésének megismerése, megvitatása és határozathozatal
* A 2015. évi közhasznúsági jelentés megismerése, megvitatása és határozathozatal (egyszerűsített beszámoló és közhasznúsági melléklet és elnöki beszámoló)
* A 2016. évi költségvetési-, munka- és programterv megismerése, megvitatása és határozathozatal
* Hozzászólások, további javaslatok, egyebek.

Megjelenésedre feltétlenül számítunk.   
  
Amennyiben a Közgyűlés nem lesz határozatképes, akkor a megismételt közgyűlést ugyanazon a napon és helyszínen, ugyanazzal a napirenddel, fél órával későbbi időpontban tartjuk, melyre újabb meghívót már nem küldünk.   
  
Vác, 2016. március 30.   
  
Tisztelettel   
Okos Levente elnök   
30 332 4161

**3. Tervezgetős klubnap Cegléden**

MEGHÍVÓ

Szeretettel meghívjuk Önt és kedves családját a 2016. április. 21-én csütörtökön 10.00 órai kezdettel tartandó klubnapunkra.   
Helyszín: 2700 Cegléd, Alkotmány u 11. szám alatti rendezvény terem.   
Az elnökváltás kapcsán egy kötetlen ismerkedős ,,tervezgetős” klubnapra várjuk.   
A tányér süteményt most mi biztosítjuk a megjelentek számára.   
Marlok József tagtársunk idén is bográcsozásra hívta az egyesület tagjait Tápiószentmártonba, ez lesz a májusi klubnapi program. Ennek részleteit a következő havi meghívóban olvashatják, de jelentkezni,és a részvételi díjat (1400ft/fő) befizetni már most is lehetséges, egyesületünk irodájában.   
  
Programjainkon részvételükre számítunk!   
Keressenek minket telefonon: 06-70 773- 40 -44   
E-mail: [ctle@freemail.hu](javascript:fm.eMailClicked.raise('ctle@freemail.hu');)   
  
Üdvözlettel: Pap Anita, Oláhné Zsuzsa, Farkasné Zsóka   
  
Cegléd, 2016.április.07.

**4. Önt is várják a békásmegyeri klubban**

Szeretettel hívok mindenkit 2016. április 15.-én pénteken délelőtt 10 órakor kezdődő klubnapunkra.   
Helyszín változatlan: Békásmegyer Közösségi Ház kisterem   
(Csobánka tér 5.)   
Ez alkalommal egy izgalmas úti élménybeszámolót hallgatunk meg.   
Klubtagunk Hajnalné Filipich Adrienn megmászta a Mont Blanc 4810 méter magas csúcsát. A csodálatos látványról és a hegymászó túra nehézségeiről őrzött emlékeit idézi fel majd nekünk ott készült képekkel is kiegészítve.   
Ugye kár lenne kihagyni?   
Szeretném, ha minél többen együtt lehetnénk, és tartalmas órákat töltenénk el együtt.   
Mindenkit várok szeretettel:   
Vasné Pintér Teréz Lámpás klub vezetője   
Tel: 06-70-377-32-65   
E-mail: [lampas.obuda@gmail.com](javascript:fm.eMailClicked.raise('lampas.obuda@gmail.com');)

**5. Porcelán kiállításra látogatunk**

Kedves klubtagok és érdeklődők!   
  
Egy különleges porcelángyűjtemény megtekintésére hívunk Benneteket a Kispesti Helytörténeti Gyűjteménybe (XIX. Csokonai u. 9.)   
  
Sebők Judit magángyűjtő, kutató figurális porcelángyűjteménye mutatkozik be a Kispesti Helytörténeti Gyűjtemény „Gyűjtők és gyűjtemények” című kamarakiállítás-sorozatának negyedik állomásán, amely az 1960 és 1980 közötti magyar porcelángyártás történetét, jellegzetes figuráit és tervezőit mutatja be.   
  
A különleges tárlatot 2016. április 14-én 16 órától fogjuk megnézni.   
  
Odajutás: a 3-as Metró Határ úti megállójától az 50-es villamossal 4. megálló. A villamos Fő utcai megállójában fogunk találkozni 15.45-kor.   
  
SZERETETTEL VÁRUNK MINDENKIT!   
  
Jelentkezéseiteket várjuk a Facebookon, vagy telefonon, vagy e-mailben.   
  
Bernát Zsuzsanna és Puchnyák István (szervezők)   
Elérhetőségeink:   
Telefon:   
06-30-498-9127 (Bernát Zsuzsanna)   
06-70-984-8868 (Puchnyák István)   
E-Mail:   
[lampas.kispest@gmail.com](javascript:fm.eMailClicked.raise('lampas.kispest@gmail.com');)

**6. Középpontban a költészet**

Kedves Klubtagunk!   
Szeretettel ajánljuk figyelmedbe áprilisi programjainkat:   
1. Klubunk április 12-én (kedd) 15 órától 17 óráig lesz szokásos helyszínünkön, a K11 Kulturális és Művészeti Központban (Király u. 11.). A magyar költészet napjához kapcsolódva örülnénk, ha elhoznátok kedvenc verseteket vagy egy kedvelt idézeteteket. Osszuk meg egymással olvasási szokásainkat is! Emellett még meglepetésre is számíthattok.   
  
2. Április 26-án egy kellemes, jó hangulatú tavaszi sétát teszünk a Városligetben. Reméljük, hogy az időjárás is kegyes lesz hozzánk. Ha esik, akkor az időpont módosul április 29-ére.   
Találkozzunk: ? 3-kor a Hősök terén a Szépművészeti Múzeum előtt. 3-kor kezdjük barangolásunkat.   
Kérjük visszajelzésedet: a [lampas.erzsebetvaros@gmail.com](javascript:fm.eMailClicked.raise('lampas.erzsebetvaros@gmail.com');) e-mail címen, vagy a 06-70/3875266-os számon Doktor Katánál.   
Amennyiben segíthetünk bármely programunkra eljutni, kérlek azt is jelezd a fenti elérhetőségek valamelyikén.   
  
Szeretettel várunk barátaiddal, hozzátartozóiddal együtt:   
Erzsébetváros Lámpásai:   
Doktor Kata, Eleki Abigél, Hulé Kati

**7. Klubnapi beszámoló - március**

Klubnapunk - 2016. 03. 31.   
  
A hónap utolsó napján tartottuk klubnapunkat. Március eseménydús hónap. Megemlékeztünk magyar és nemzetközi ünnepekről és világnapokról.   
A Nemzetközi nőnap alkalmából Domoszlai János köszöntötte a jelenlévő hölgyeket egy szép zeneszámmal.   
Beszéltünk Nemzeti ünnepünk kapcsán az 1848-as forradalomról, ami után szintén egy szép dal következett.   
Március 21.-hez több esemény is fűződik. A tavaszi napéjegyenlőség napja, de 1919-ben e napon kiáltották ki a Tanácsköztársaságot, 2006 óta pedig a Down szindróma világnapja is.   
Március 22-e a víz világnapja.   
Idén 27. és 28-ára esett a Húsvét. Szó volt a húsvét jelentéséről, a húsvét hétfői népszokásokról, húsvéti jelképekről, szimbólumokról. Természetesen az alkalomhoz illő dallamok kíséretében.   
  
Ezután bejelentettük, hogy az önkormányzat futár távirányítókat adományoz a kispesti látássérülteknek, amit a jelenlévők örömmel fogadtak, mert nagy segítség lenne számukra a közlekedésben.   
  
Felhívtuk figyelmüket pár jövőbeni programra. Pl: Kerámia kiállítás a Kispesti Helytörténeti Gyűjteményben ápr. 14-én, Hívtuk őket a Grassalkovich-kastélyba (ápr. 27.), ahol tárlatvezetés is lesz, és egy későbbi remek programot is említettünk, ami "Tihany kézzel és lábbal" című túra lesz majd május végén Tihanyban.   
  
Minden jó, ha vége jó, ezért hagytuk utoljára a humoros húsvéti kvízt. 12 kérdés volt, és minden kérdésnél 4 lehetséges válasz közül kellett eltalálni, melyik az igaz. Mindenki aktívan bekapcsolódott, sokat nevettünk, mindenkinek volt sikerélménye. Mire a jutalom jégcsokit elszopogattuk, már szedelőzködni kellett.    
  
Viszlát március, kíváncsian várjuk mit hoz április...

**8. Louis Braille Támogató Szolgálat**

Támogató szolgálatunknál az alábbi szolgáltatásokat vehetik igénybe:

* Szállítás,
* Személyi segítés lakáson belül: iratok kitöltése-rendezése, személyi és környezeti higiéné biztosítása, felolvasás, felügyelet
* Személyi segítés lakáson kívül: segítés vásárlásban, kísérés (közszolgáltatásokhoz, iskolába, munkába, különböző képzésekre, stb.)

Térítési díjak

* Szállítás: 150 ft/km
* Csoportos szállítás szombaton is
* Személyi segítés: 300 ft/óra
* Információnyújtás, tanácsadás: ingyenes

Elérhetőségek:   
Cím: 1146 Budapest, XIV. kerület, Hermina út. 57.   
E-mail: [tszolgalat@vgyke.com](javascript:fm.eMailClicked.raise('tszolgalat@vgyke.com');)   
Központi tel.szám: +36 1 384 55 41   
  
Szolgálat vezető: Dézsi Katalin, T: +36 70 387 52 62

**9. A Láthatár bolt ajánlatai**

Kedves Vásárlóink!   
  
Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
**Áprilisban egy A/4-es lapnagyítót sorsolunk ki!**   
  
Segédeszköz kínálatunk:

* Revolution, 5 részes fehér bot klasszikus véggel   
  (150cm, 140cm, 135cm, 125cm, )   
  Ára:10500 forint
* Revolution klasszikus botvég   
  Ára: 1250 forint
* Magyarul beszélő vérnyomásmérő (adapterrel, normál mandzsettával)   
  Ára: 38800 forint
* Magyarul beszélő vércukormérő (Optimum Plus)   
  Ára: 11000 forint
* Optimum tesztcsík 50 darab   
  Ára: 3000 forint
* Magyarul beszélő konyhamérleg (üveglapos, 1 év garanciával)   
  Ára: 32690  forint
* Csúszásgátló fólia, zöld vagy sárga színű 30X40cm-es darab   
  Ára: 3600 forint

Nagyítók:

* 5x erősségű, 1db Led világítással 2900 forint
* 4x erősségű, 8db Led világítással 3500 forint
* 10x erősségű,nyeles nagyító 5800 forint
* Max Tv nagyító szemüveg 7500 forint
* 5x erősségű, 50mm átmérőjű nagyító 1700 forint
* 30x erősségű,21mm átmérőjű ékszerész nagyító 1800 forint
* 45X erősségű, ledes, kulcstartós nagyító 1800 forint
* 6X, 7X erősségű, ledes kézi nagyítók 3500 forint

**Akciós termékeink!**   
Áprilisban a konyhai eszközökre 15% árengedményt adunk.   
Rézcsengők (segítő kutyáknak) 20% kedvezménnyel 1450 forint   
helyett 1160 forint.   
  
Elérhetőségeink és a bolt nyitva tartása:

* Cím: 1146 Budapest, Hermina út 57.
* Nyitva tartás: kedd, szerda, csütörtök 09.00-17.00 óra között.
* Pénteken: 09.00-15.00 óra között
* Telefon: (1) 384-55-41 4-es menüpont.
* Mobil: 06 70 383 3611
* E-mail: [lathatar@vgyke.com](javascript:fm.eMailClicked.raise('lathatar@vgyke.com');)
* weboldalunk:   
  <http://www.vgyke.com/lathatarbolt>
* közösségi oldalunk:   
  <https://www.facebook.com/lathatarbolt>

Csoportokat előzetes telefonos egyeztetés esetén hétfőn is kiszolgálunk.   
  
Katona Zsuzsanna   
boltvezető

**10. HANG/SZOBOR/HANG**

Pályázati felhívás

Hangot adó és pusztán tapintás által is értelmezhető alkotások létrehozására, általános és középiskolás diákok számára   
A Ludwig Múzeum Kortárs Művészeti Múzeum és a Deák17 Galéria közös pályázata az AKKU – Az Akadálymentes és Korlátlan Kultúráért Egyesület szakmai támogatásával   
A pályázaton minden általános és középiskolás diák részt vehet, látó és látássérült egyaránt, három kategóriában:   
1. 6–10 éves (alsó tagozatosok)   
2. 10–14 éves (felső tagozatosok)   
3. 14–18 éves (középiskolások)   
  
A pályázat témája:   
Számos képzőművészeti alkotást zene inspirál, és számos zenét képzőművészeti alkotás.   
Ezt az átjárást azonban közel sem könnyű megteremteni. A Ludwig Múzeum és a Deák17 Galéria közös pályázata a Ludwig Múzeum 2016. április 15-én nyíló, zene és képzőművészet kapcsolatát különös nézőpontból vizsgáló kiállításához kapcsolódik. A Rock/tér/idő című kiállítás anyagából választottunk öt alkotást, amelyekhez kapcsolódva a pályázóknak letapogatás vagy mozgatás hatására hangot adó szobrot vagy installációt kell létrehozniuk, melynek mérete nem haladhatja meg a 60 x 60 x 60 cm-t. Fontos, hogy a szobrok hangszerekként is működhessenek, ugyanis a Múzeumok Éjszakája esemény vállalkozó kedvű látó és látássérült vendégei DJ közreműködésével közös koncertet is adhatnak.   
A részletes pályázati kiírás és az öt műalkotás narrációja a honlapunkon olvasható, illetve letölthető.   
A pályázatokat egy látókból és látássérültekből álló bizottság bírálja el.   
Egy jelentkező legfeljebb egy munkával pályázhat.   
A pályamunkák beérkezésének a határideje: 2016. április 27.   
Ünnepélyes eredményhirdetés, díjkiosztó és kiállítás megnyitó: 2016. május 28.   
Jelentkezés és további információ:   
Szira Henrietta: [szira.henrietta@ludwigmuseum.hu](javascript:fm.eMailClicked.raise('szira.henrietta@ludwigmuseum.hu');) (+36 1) 555 3479

**11. Apró hírek – program morzsák**

**a, Komoly fejlesztést kapnak a vak Facebookozók**   
  
Mesterséges intelligencia tudatja majd velük, hogy mi látható a fotókon.   
  
Felhasználónként változó, hogy milyen típusú tartalmak uralják a Facebook hírfolyamát, azonban fotók nélkül nyilvánvalóan rá sem lehetne ismerni a közösségi szolgáltatásra. Természetesen a vak felhasználók eddig teljes mértékben kimaradtak a portál vizuális dimenziójából, ám a Facebook most igyekszik a lehetőségekhez mérten orvosolni a problémát.   
  
A közösségi hálózat bejelentette, hogy mától kezdve megpróbálja a képek tartalmát legalább címszavakban, hangos felolvasással leírni a vak felhasználói számára. A fotókat nem a feltöltőknek kell körbeírniuk, egy mesterséges intelligencia automatikusan próbálja elvégezni a címkézést. Még gyerekcipőben jár a technológia, de a Facebook elkötelezett a hosszú távú fejlesztése mellett, így folyamatosan bővül majd a fotókon felismerhető tárgyak és szituációk köre.   
  
A funkció elsőként az Apple iOS rendszerű mobileszközöket használók számára válik elérhetővé, az androidos kliensprogram és a webes felület csak később kapják meg az akadálymentesítési lehetőséget. A Facebook legújabb fejlesztésén egy vak mérnök is dolgozott, Matt King munkájának köszönhetően sikerült gyorsan iterálni az implementációt.   
  
Egyelőre nem világos, hogy Magyarországon mikortól kezdve lesz elérhető a vakokat segítő újítás.   
  
Forrás:   
<http://pcworld.hu/eletmod/komoly-fejlesztest-kapnak-a-vak-facebookozok.html>   
  
**b, Új ingyenes ifjúsági sorozat a Müpában**

**Kedves Családok!   
A Müpa évek óta sikeresen működő sorozata, a Hangulatkoncertek mintájára szerveződő, de kimondottan az iskolás korosztálynak szóló új ifjúsági sorozat a Hangulat Junior. Ezeken a szombat délutáni (15 órakor kezdődő) hangversenyeken részben a Zeneakadémia Rendkívüli Tehetségek Előkészítő Tagozatának növendékei – vagyis a közönség soraiban ülő gyerekek korosztályához közel álló korú fiatal művészek –, részben a Zeneakadémia hallgatói adnak koncerteket. A műsorban moderátorként a növendékeket felkészítő tanárok is közreműködnek:   
Eckhardt Gábor, az Előkészítő Tagozat oktatója és Fülei Balázs, a Zeneakadémia Kamarazenei Műhelyének vezetője – mindketten gyakorlott és sikeres szerkesztői és műsorvezetői számos gyerekeknek szóló műsornak – most saját növendékeikkel együtt lépnek az Üvegterem pódiumára.   
A koncertekre a belépés díjtalan! Hangulat Junior - Chopin-kedés - sopánkodás? Sírjunk, kacagjunk a romantikusokkal!   
Üvegterem   
2016. április 9., szombat 15:00 – 15:45     
Közreműködik: Eckhardt Gábor, moderátor   
  
Bővebb információ:**[**https://www.mupa.hu/program/hangulat-junior-chopin-kedes-sopankodas-2016-04-09\_15-00-uvegterem**](https://www.mupa.hu/program/hangulat-junior-chopin-kedes-sopankodas-2016-04-09_15-00-uvegterem) **c, MEGNYITOTT AZ ÖRÖKMOZGÓ FILMMÚZEUM   
  
Törőcsik Marival nyitott újra az Örökmozgó. Nem áprilisi tréfa, de remélhetőleg sokaknak okoz örömet a hír, hogy a Magyar Nemzeti Digitális Archívum és Filmintézet és a Fogadj Örökbe Egy Macit Alapítvány együttműködésében április 1-jén megnyílt a Premier Kultcafé Örökmozgó Filmmúzeum terme.   
Az egykori Vörösmarty mozi felújított kistermét, amelyet egy új és izgalmas, egyúttal nemes célt, a fogyatékkal élők munkavállalását és kultúrához való hozzáférését szolgáló hely kelt életre, Törőcsik Mari, a nemzet színésze, a Fogadj Örökbe Egy Macit Alapítvány alapítója adta át, ahol a közönség ezután a Cannes-i díjas Déryné, hol van? és az örök klasszikus Körhinta című filmben nézhette meg a színésznő ikonikus alakításait.   
A 46 férőhelyes, digitális és analóg technikával felszerelt vetítőterem áprilistól minden nap legalább két előadással várja a magyar és az egyetemes filmtörténet iránt érdeklődőket, illetve mindazokat, akik a megszokottól eltérő, de tartalmas és szórakoztató filmélményre vágynak. Az Örökmozgó újraindulása egyúttal azt is jelenti, hogy Budapestnek ismét van olyan műsorrendi vetítőhelye, ahol szinte minden nap valódi filmről, azaz celluloid szalagról lehet filmet nézni. Az előadások különlegességét növeli, hogy a filmek tematikus hónapok és napi altémák keretében kerülnek műsorra.   
Kiadó: Magyar Nemzeti Digitális Archívum és Filmintézet   
  
Forrás:**[**http://civilhirugynokseg.hu/megnyitott-az-orokmozgo-filmmuzeum/**](http://civilhirugynokseg.hu/megnyitott-az-orokmozgo-filmmuzeum/) **d, A Tavasz Tükrei   
  
A TERMÉSZET TÜKREIBE LESÜNK A TAVASZ SZŰRŐJÉN ÁT ÉS NAGYON ÖRÜLNÉNK, HA EZT VELED EGYÜTT TUDNÁNK ELKÖVETNI.   
Sokféleképpen megismerhetjük és megtapasztalhatjuk világunkat, környezetünket, a természetet, a körülöttünk élő embereket. Kitől, mit és hogyan tanulhatunk? Tükröződünk virágban, nyelvekben, kultúrákban, egymásban, sokszor számunkra észrevétlenül. Tanításaik a mindennapokban is ott rejtőznek, a padokon túl is.   
Feneketlen tó Bp., 11. ker A játszótér tó felőli bejáratánál   
Ne feledd otthon tükreidet!   
Ha tudsz, hozz magaddal:   
egy kis tükröt, egy kendőt, közös majszolnivaló gyümölcsöt-magvakat.   
Az esemény szervezője a Tükrök kezdeményezés, mely egyenrangú kommunikációt és kölcsönönös tanulási folyamatot szeretne elindítani a világ különböző lehetőségeivel élő területeinek tükrein keresztül, hogy így ismerhessük magunkat, mást és egymást.   
2016. ápr. 9. (szombat)   
11 - 14 óra   
AZ ESEMÉNY FŐBB TÜKREI:**

* + **A KÖRÜLÖTTÜNK ÉLŐ TERMÉSZET, ÉS AZOK ELEMEI: FÖLD, TŰZ, SZÉL, VÍZ,**
  + **MÁS TÁJAK, MÁS KULTÚRÁK MINDENNAPI TAPASZTALÁSAI,**
  + **ÉS MEXICA HARCI TÁNC.**

**e, A Magyar Költészet Napja 2016. – a budapesti művházakban   
  
 A magyar költészet napját Magyarországon 1964 óta József Attila születésnapján, április 11-én ünneplik. Ebből az alkalomból minden évben irodalmi előadóestekkel, könyvbemutatókkal, költőtalálkozókkal és -versenyekkel tisztelegnek a magyar líra előtt. A rendezvényeken klasszikus és kortárs költők versei egyaránt szerepelnek. Gyakran diákok, vagy éppen a ma is élő szerzők tolmácsolják a költeményeket.   
  
A Fővárosi művházak programjai a forráslinket megnyitva, a kiválasztott kerület hivatkozásán olvashatók el.   
  
Forrás:**[**http://bmknet.hu/fovarosi-muvelodesi-hazak-kiemelt-rendezvenyei/7195-magyar-kolteszet-napja2016-budapesti-muvhazakban-2**](http://bmknet.hu/fovarosi-muvelodesi-hazak-kiemelt-rendezvenyei/7195-magyar-kolteszet-napja2016-budapesti-muvhazakban-2) **f, SorSok – irodalmi árverés a Rehab Critical Mass számára   
  
Szeretettel meghívunk irodalmi árverésünkre, melyet a Magvető Kiadóval közösen szervezünk.   
  
Az est során árverésre bocsájtjuk kortárs költők erre az alkalomra írt verseinek kéziratait. A befolyó összeget a Rehab Critical Mass májusi felvonulásának megvalósítására fordítjuk.   
  
Az est védnöke: Nyáry Krisztián   
Házigazda: Winkler Nóra és Ádám Fekete   
Jelnyelvi tolmács: Babutsán Rita   
Fellépő művészek:   
Bëlga és az Átértékeled csapata, DJ Titusz, Érdi Tamás - zongora, Ádám Fekete - standup,Fekete Gy. Viktor, Tamas Juhasz - jazz gitár, RapStars, MÁS-kép-TÁNc? /Tóth Károly/ - tánc   
  
Fellépő kortárs költők:   
Csider István, Erdős Virág, Galgóczi Péter, G. István László, Kemény István, Kemény Zsófi, Szabó T. Anna, Tunyogi Imre   
Az alkalomra írt verseket előadó művészek: Danis Lídia, Kamilla Fátyol, Thuróczy Szabolcs, Till Attila hivatalos oldala valamint a Baltazár Színház - Theatre Baltazar és a MáSzínház tagjai   
  
Belépő: adomány 1000 Ft-tól   
  
Forrás:**[**http://rehabcriticalmass.hu/sorsok-irodalmi-arveres-a-rehab-critical-mass-szamara/**](http://rehabcriticalmass.hu/sorsok-irodalmi-arveres-a-rehab-critical-mass-szamara/) **g, Sárkányok Éjszakái   
  
Gyere el egy páratlan éjszakai kalandra, Közép-Európa legnagyobb fényünnepére! Nyitva: 2016. április 8-tól május 22-ig minden este 19 és 22 óra között, a Budapesti Állatkert területén.   
Bár a kínai lampionok Magyarországon sem ismeretlenek, kevesen tudják, hogy ezek a világító műalkotások ezernyi színárnyalatban, formában és méretben léteznek. Olyannyira, hogy az ázsiai országban a lampionok készítése valóságos művészeti ágnak számít, amelyben éppúgy jelen van az évezredes tradíció, mint a modern stílusirányzatok. E látványos műalkotások világával kontinensünkön eddig csak elvétve lehetett találkozni, jóllehet az elmúlt években néhány holland és belga állatkertben, illetve botanikus kertben rendeztek már kínai lampionfesztivált. Európa szívébe a Budapesti Állatkert hozza el először az egyedülálló kínai fényvarázst, amelyet a hazai közönség – a Budapesti Tavaszi Fesztiválhoz kapcsolódó programként – 2016. április 8-tól május 22-ig tekinthet meg a kert területén.   
A látogatók közel ötven, színes fényekben pompázó kompozíciót csodálhatnak meg, amelyek között akadnak kifejezetten tradicionális témákat felvonultató, illetve újabb korokat idéző alkotások is. Természetesen nem hiányzik majd az óriási világító sárkány, illetve az állatfigurákat megjelenítő lampionok sem. A sokféle ámulatba ejtő látnivalón keresztül egy hazánkban kevésbé ismert művészeti ágat, s egy kontinensnyi ország több ezer éves kultúrájának fontos részét ismerheti meg a nagyközönség.   
Az összesen 45 napon át tartó fesztivál ideje alatt az Állatkert napközben a szokásos nyitva tartási rend szerint üzemel, s ennek megfelelően is zárja kapuit a délutáni órákban. Majd este 7-től 10-ig fogadja azokat a látogatókat, akik kifejezetten a kínai fényvarázs kompozícióit szeretnék megtekinteni.   
Kínai lampionművészek egyedülálló alkotásai, színpompás, 20 méteres sárkány és több száz csodás fénylény. Ragyogó kínai pandák, pompás pingvinek, vidám éjszakai pillangók. Remek cukrászda, kávéház és vendéglő.   
Köszönjük a Magyar-Kínai Két Tanítási Nyelvű Általános Iskola művészeti csoportjának közreműködését a megnyitó ünnepségen.   
Nyitvatartás:   
2016. április 8-tól május 22-ig minden nap 19-től 22 óráig.   
Belépés: 21:30-ig!   
Belépőjegyek:   
Felnőttjegy 1.900 Ft, gyermekjegy (14 éves korig) 1.500 Ft   
Jegyek a Fővárosi Állat- és Növénykert jegypénztáraiban és a Jegymester országos jegyirodai hálózatában kaphatók, korlátozott számban!   
A Sárkányok Éjszakáira jegyet váltani a helyszínen 18.30 és 21.30 között lehet. Az eseményre egyéb belépők (állatkerti jegyek, tiszteletjegyek, bérletek, kuponok, illetve egyéb kedvezményes jegyek) nem érvényesek.   
Az esti program alatt az állatházak nem tartanak nyitva, az állatoknak csak egy része látható.   
  
Forrás:**[**www.zoobudapest.hu**](http://www.zoobudapest.hu) **h, Forgalmi változás   
  
M3-as metró   
Folytatódik az M3-as metró vonalán a síncsereprogram, ezért metrópótló autóbusz közlekedik az Árpád híd M és Újpest-Központ M között a 2016. április 9-10-ei, valamint az április 23-24-ei hétvégén. A metrószerelvények ezeken a hétvégéken rövidített útvonalon, Kőbánya-Kispest és az Árpád híd között járnak.   
  
M3-as pótlóbusz   
A 2016. április 9-10-ei, valamint az április 23-24-ei hétvégén az M3-as metró Kőbánya-Kispest és az Árpád híd között közlekedik. Az Árpád híd M és Újpest-Központ M között M3-as jelzéssel metrópóló buszok szállítják az utasokat.   
Az M3-as metrópótló busz az Árpád híd M felé az Újpest-Központ M–István út–Árpád út–Váci út–Róbert Károly körút–Árpád híd M útvonalon halad. A pótlóbuszok az alábbi megállókban állnak meg:**

* + **Újpest-Központ M (felszállóhely): az István úton, a 30-as, a 30A és a 230-as autóbusz megállóhelyén;**
  + **Újpest-Központ M: az Árpád úton, a 104-es, a 104A, a 204-es, a 196-os, a 196A és a 950-es autóbusz megállóhelyén;**
  + **Újpest-Városkapu M: az Árpád úton, a 104-es, a 104A, a 204-es, a 196-os és a 950-es autóbusz megállóhelyén;**
  + **Újpest-Városkapu M (Váci út): a Váci úton, a 950-es autóbusz megállóhelyén;**
  + **Gyöngyösi utca M: a 950-es autóbusz megállóhelyén;**
  + **Forgách utca M: a 115-ös és a 950-es autóbusz megállóhelyén;**
  + **Árpád híd M: a Váci úton, a 115-ös autóbusz végállomásán;**
  + **Árpád híd M (leszállóhely): a Róbert Károly úton, a 901-es és a 918-as autóbusz megállóhelyén.**

**Az M3-as metrópótló Újpest-Központ M felé az Árpád híd–Váci út–Árpád út–István út–Újpest-Központ M útvonalon halad. A pótlóbuszok az alábbi megállókban állnak meg:**

* + **Árpád híd M: a Váci úton, a 32-es autóbusz végállomásán;**
  + **Forgách utca M: a 950-es és a 950A autóbusz megállóhelyén;**
  + **Gyöngyösi utca M: a 950-es és a 950A autóbusz megállóhelyén;**
  + **Újpest-Városkapu M (Váci út): a Váci úton, a pótlóbuszok megállóhelyén;**
  + **Újpest-Városkapu M: az Árpád úton, a 104-es, a 104A, a 204-es, a 196-os, a 196A és a 950-es autóbusz megállóhelyén;**
  + **Újpest-Központ M (leszállóhely): az István úton, a 12-es és a 14-es villamospótló autóbusz, valamint a 30-as, a 30A, a 230-as, a 270-es és a 914-es autóbusz megállóhelyén.**

**Árpád híd M végállomási rendjének módosítása   
A metrópótlás ideje alatt az Árpád híd M végállomás forgalmi rendjét az alábbiak szerint módosul:**

* + **A 32-es autóbusz le- és felszállóhelyét kb. 25 méterrel előrébb helyezik a 120-as autóbusz le- és felszállóhelyére;**
  + **A 120-as autóbusz le- és felszállóhelyét kb. 70 méterrel előrébb, a 115-ös autóbusz megállóhelyére helyezik,**
  + **A 115-ös autóbusz le- és felszállóhelyét a Váci út másik oldalára helyezik át. A pótlás alatt a menetrend szerinti végállomást csak megállóhelyként használják a buszok.**

**Forrás:**[**http://www.bkk.hu/2016/04/az-m3-as-metro-helyett-potlobusz-jar-az-arpad-hid-m-es-ujpest-kozpont-m-kozott-ket-aprilisi-hetvegen-vaganyfelujitas-miatt/**](http://www.bkk.hu/2016/04/az-m3-as-metro-helyett-potlobusz-jar-az-arpad-hid-m-es-ujpest-kozpont-m-kozott-ket-aprilisi-hetvegen-vaganyfelujitas-miatt/)

**Összeállították és szerkesztették: az ügyfélszolgálat munkatársai**

**----------------------------------------**

**A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail:** [**ugyfel@vgyke.com**](javascript:fm.eMailClicked.raise('ugyfel@vgyke.com');) **Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe:** [**http://www.vgyke.com/**](http://www.vgyke.com/) **A VGYKE megtalálható a Facebookon is az alábbi linkre kattintva:** [**http://www.facebook.com/vgyke**](http://www.facebook.com/vgyke) **A listára az alábbi címre küldhet levelet:** [**listaadmin@vgyke.com**](javascript:fm.eMailClicked.raise('listaadmin@vgyke.com');) **A levelezési listáról információt itt talál:** [**http://vgyke.com/mailman/listinfo/hirlevel\_vgyke.com**](http://vgyke.com/mailman/listinfo/hirlevel_vgyke.com) **Ha le szeretne iratkozni, küldjön emailt az alábbi címre:** [**hirlevel-request@vgyke.com**](javascript:fm.eMailClicked.raise('hirlevel-request@vgyke.com');) **Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.**

--

Kérjük, 2016-ban is segítse a Vakok és Gyengénlátók Közép-Magyarországi

Regionális Egyesületének munkáját adója 1%-ának felajánlásával!

Adószámunk: 18185030-1-42

Bankszámlaszámunk: 10409015-90147559